ÚRAD VLÁDY
SLOVENSKEJ REPUBLIKY
    sekcia vládnej legislatívy

                                                Na rokovanie vlády SR
								       Dňa 9. marca 2005
								       K materiálu č.4688/2005
								       K bodu č. 1

S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 270/2004 Z. z. , ktorým sa ustanovujú požiadavky na uvádzanie osiva krmovín do obehu
––––––––––––––––––––––––––––––––––––––––––––––––––––––––––––––––

I
        	
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 270/2004 Z. z., ktorým sa ustanovujú požiadavky na uvádzanie osiva krmovín do obehu predkladá na rokovanie  vlády Slovenskej republiky minister pôdohospodárstva SR Zsolt Simon ako iniciatívny návrh.  

	Predmetný  návrh nariadenia bol vypracovaný na základe zmeny legislatívy Európskeho spoločenstva a preberá sa ním smernica Komisie 2004/55/ES z 20. apríla 2004, ktorou sa mení a dopĺňa smernica Rady 66/401/EHS o uvádzaní osiva krmovín na trh.      

Návrh nariadenia nebude mať dopad na štátny rozpočet, rozpočty obcí, vyšších územných celkov, na zamestnanosť, životné prostredie ani na podnikateľské prostredie. 
Predkladaný materiál je v súlade s Ústavou Slovenskej republiky a zákonom č. 291/1996 Z. z. o odrodách a osivách v znení zákona č. 470/2002 Z. z.
Návrh nariadenia bol predmetom medzirezortného pripomienkového konania a na rokovanie vlády Slovenskej republiky sa predkladá bez rozporov. 

II

        Legislatívna rada vlády SR prerokovala predmetný návrh nariadenia vlády SR na svojom zasadnutí 22. februára 2005 a odporučila  na rokovanie vlády Slovenskej republiky predložiť nové znenie návrhu, v ktorom budú zapracované jej pripomienky a odporúčania. 

III

        Sekcia vládnej legislatívy Úradu vlády SR konštatuje, že v predloženom znení návrhu sú zapracované  pripomienky a odporúčania legislatívnej rady (8  pripomienok), preto odporúča vláde SR návrh nariadenia schváliť.

Bratislava 7. marca 2005
Vypracovala: H. Sabolová

	      
	       Štefan G r m a n
	 generálny riaditeľ 	
                                                                	sekcie vládnej legislatívy